SET ปิดเย็นลบ 3.91 จุด รับผลดอลลาร์แข็งค่ากดดัน Fund Flow ชะลอไหลเข้า
SET ปิดเย็นลบ 3.91 จุด รับผลดอลลาร์แข็งค่ากดดัน Fund Flow ชะลอไหลเข้า โดยดัชนีปิดตลาดวันนี้ ที่ระดับ 1,666.36 จุด ลดลง 3.91 จุด หรือ 0.23% มูลค่าการซื้อขาย 6.15 หมื่นล้านบาท
28 ก.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,666.36 จุด ลดลง 3.91 จุด หรือ 0.23% มูลค่าการซื้อขาย 6.15 หมื่นล้านบาท
10 หุ้นกดดัชนีวันนี้

 
ตลาดหุ้นเอเชีย

นายณัฐชาต เมฆมาสิน ผู้ช่วยกรรมการผู้จัดการฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้ค่อนข้างผันผวน ส่วนหนึ่งเป็นผลจากวันนี้เป็นวันสุดท้ายของการปิด Series U ในตลาดฟิวเจอร์สด้วย ทำให้ดัชนีฯ ผันผวนได้
นอกจากนี้ตลาดหุ้นในภูมิภาคเอเชียวันนี้ส่วนใหญ่ติดลบ ภายหลังจากที่ประธานาธิบดีโดนัลด์ ทรัมป์ ของสหรัฐฯ เปิดเผยมาตรการปฏิรูปภาษี โดยปรับลดภาษีเงินได้นิติบุคคลลงสู่ระดับ 20% จากปัจจุบันที่ 35% และลดภาษีเงินได้บุคคลธรรมดาขั้นสูงสุดลงสู่ระดับ 35% จากปัจจุบันที่ 39.6% เป็นต้น ซึ่งยิ่งมีรายละเอียดออกมาชัดเจนมากขึ้น ก็เป็นสาเหตุให้เงินดอลลาร์สหรัฐฯ แข็งค่าขึ้นเท่านั้น แต่ก็ต้องรอดูว่าทางสภาคองเกรสจะลงมติได้เร็วแค่ไหนด้วย ด้วยปัจจัยนี้ดังกล่าวนี้ทำให้ไปกดดันให้ค่าเงินในเอเชียอ่อนค่าลง และ Fund Flow ก็ชะลอด้วย
ส่วนแนวโน้มการลงทุนในวันพรุ่งนี้ (29 ก.ย.) นายณัฐชาต เปิดเผยว่า ตลาดฯ คงจะแกว่งไซด์เวย์ โดยมีแนวรับ 1,650 จุด ส่วนแนวต้าน 1,680 จุด